שישה עורבים

שישה עורבים (באנגלית: Six of Crows) הוא ספר פנטזיה שנכתב על ידי הסופרת האמריקאית לי ברדוגו.

הספר עובד לסדרת טלוויזיה בשם "צל ועצם" (המבוססת גם על הספר באותו שם), אשר עלתה לשירות נטפליקס באפריל 2021.

תקציר 
קטרדם היא עיר מסחר בינלאומית שמקדשת שני דברים בלבד – כסף ותענוגות. קאז, פושע צעיר ומסתורי שנחוש לסלול את דרכו לצמרת, לוקח על עצמו משימת התאבדות. הצלחת הפעולה לא זו בלבד שתקרב אותו אל הנקמה שאינה נותנת לו מנוח ותעשיר אותו מעבר לכל דמיון אלא גם תציל את העולם מהרס. כישלון אינו בא בחשבון.

קאז מקבץ סביבו צוות יוצא דופן: אסיר מורשע צמא דם, נערה המכונה רוח שחבריה הטובים ביותר הם סכינים, צלף מכור לפעילות ולהימורים, מומחה לחבלה בעל ייחוס מרשים, קורעת לבבות שמצליחה לשרוד רק בזכות קסמה – אבל משימתו הראשונה של קאז היא למנוע מבני החבורה להרוג זה את זה עוד לפני שיצא.

דמויות 
 קאז ברקר - בן 17, גנב מומחה ופורץ מנעולים עם מוניטין שנאמר עליו כי הוא יעשה כל דבר תמורת המחיר הנכון. הוא ידוע גם בשם "ידיים מלוכלכות". בעל שיער כהה מגולח בצדדים ועיניים חומות כהות, תמיד לובש כפפות עור שחורות ונושא מקל עם ראש עורב (מכיוון שהוא נכה).
 אינז' גאפה - בת 16, אקרובטית סולית בעלת כישרון להתגנבות וסכינים. בעלת עור חום ושיער שחור. היא נחטפה ונאלצה לעבוד בבית הבושת "בית התענוגות" עד שקאז קנה את החוזה שלה. היא ידועה גם בשם "הרוח".
 ויילן ואן אק - בן 16, בנו של סוחר עם כישרון לחומרי נפץ, שקאז לוקח אליו כבן ערובה בתקווה להשתמש בו כמנוף נגד יאן ואן אק. הוא אינו מסוגל לקרוא בגלל הדיסלקסיה שלו.
 מתיאס הלוואר - בן 18, לשעבר דרוסקלה (צייד מכשפות ממדינת פיירדה). יש לו עבר משותף עם נינה, מכיוון ששניהם עזרו זה לזה לאחר סערה שהרסה את הספינה שלהם. הם סמכו זה על זה, עד שנינה האשימה אותו בהיותו סוחר עבדים, דבר שהוביל למאסרו. הוא שונא את נינה על הבגידה שלה ובגלל הדעות הקדומות שלו נגד גרישה, אבל הוא גם אוהב אותה. קאז משחרר את מתיאס מהכלא בגלל הידע שלו על חצר הקרח וגם בגלל כישוריו כחייל.
 נינה זניק - קורעת לבבות חזקה שעבדה בבית הבושת "הורד הלבן". היא הייתה חיילת של הצבא השני של רבקה ונתפסה על ידי דרוסקלה פיירדני בשם מתיאס. היא בגדה באמונו כדי להגן עליו מפני מרגלים גרישה, ובחרה להישאר בקטרדם בתקווה למצוא דרך לשחרר אותו מהכלא. היא גויסה בתחילה על ידי פקה רולינס, אבל אחרי שפגשה את אינז׳, החליטה להצטרף ל"עכורים" במקום.
 ג'ספר פאהי - צלף זמני כהה עור עם בעיית הימורים. הוא מסתיר את העובדה שהוא גרישה. אביו מאמין שהוא לומד באוניברסיטה בקטרדם.

ספרי המשך 
הסופרת לי ברדוגו כתבה ספרים נוספים בעולם שבו עלילת הספר "שישה עורבים" מתקיימת, הידועים בשמם "טרילוגיית הגרישה" (הספרים: "צל ועצם", "מצור וסופה", "הרס ותקומה") שיצאו לאור גם הם ב"אריה ניר הוצאה לאור" ולמעשה מקדימים את מאורעות הספר במספר שנים.

ספר ההמשך של שישה עורבים נקרא "Crooked Kingdom" (בתרגום חופשי: "ממלכה עקומה") אשר יצא לאחרונה לאור בעברית.

לי ברדוגו אישרה כי תוכניתה לטווח הארוך עבור עולם הגרישה תכיל ספר שלישי ל"שישה עורבים".

עיבוד לטלוויזיה 
בינואר 2019 הכריזה חברת נטפליקס כי בתוכניתה לעבד את "צל ועצם" (הספר הראשון בטרילוגיית הגרישה) ו"שישה עורבים" לסדרה בעלת שמונה פרקים, בבימויו של אריק הייסרר. הסדרה עלתה לשידור באפריל 2021. ביוני 2021 הודיעה נטפליקס על חידוש הסדרה לעונה שנייה.

קישורים חיצוניים
 
 הספר "שישה עורבים" באתר "Fandom"

ספרי פנטזיה
ספרות ילדים ונוער
ספרים אמריקאיים